Егіз күтіп жүрген 5 жүкті анаға құрсақішілік бірегей ота жасалды
DATE: 06:22, 17 Желтоқсан 2024 | GMT +5
TITLE: Егіз күтіп жүрген 5 жүкті анаға құрсақішілік бірегей ота жасалды
URL: https://kaz.inform.kz/news/egz-kutp-zhurgen-5-zhukt-anaga-kursakshlk-bregey-ota-zhasaldi-871cc2/
META: DATE: 06:22, 17 Желтоқсан 2024 | GMT +5
TOTAL WORDS: 159
AUTHOR(S):
TEXT: ҚР Денсаулық сақтау министрлігінің мәліметінше, хирургтар жүктілігі 20, 21, 27 апта болған аналарға құрсақішілік бірегей операциялар жасаған. Операцияларға Ресей Денсаулық сақтау министрлігінің В. Кулаков атындағы Акушерлік, гинекология және перинатология ұлттық медициналық зерттеу орталығының ультрадыбыстық және функционалдық диагностика бөлімінің меңгерушісі, медицина ғылымдарының докторы, ана мен ұрық медицинасы қоғамының мүшесі Кирилл Витальевич Костюков қатысты. Фото: ҚР Денсаулық сақтау министрлігі. Перинатология және балалар кардиохирургиясы орталығы Қазақстан Республикасы Денсаулық сақтау министрлігінің елдегі ұрық хирургиясын енгізу және дамыту жөніндегі алғашқы пилоттық жобасы болып табылатынын атап өту маңызды. Феталдық медицина – бұл құрсақтағы ұрық емделетін жоғары мамандандырылған медицина саласы. Ұрық хирургиясы ұрықтың ерте патологиялық жағдайларын аз инвазивті емшаралармүен түзетуге және емдеуге мүмкіндік беретін инновациялық технологияларға негізделген, бұл анаға сау бала туып, бақытты ана болуға мүмкіндік береді. Феталдық хирургия бойынша мпастеркласс 2024 жылғы желтоқсанда Қазақстан Республикасы Денсаулық сақтау министрлігінің, Алматы қаласы әкімдігінің және «Аяла» қайырымдылық қорының қолдауымен Перинатология және балалар кардиохирургиясы орталығының базасында өтті. Бұған дейін хабарланғандай, Атырауда алғаш рет науқастың өт жолын кеңейту отасы жасалды
